6. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.840.3/8/118523 της 15/19  Οκτ.1976 (ΦΕΚ Β΄ 1286) Περί διαχωρισμού του Γυμνασίου Αρρένων Αποδήμων Ελληνοπαίδων, εις Λύκειον και Γυμνάσιον κατά την έννοιαν των διατάξεων του Νόμ.309/1976. ΄Εχοντες υπ’ όψει: 1.Τας διατάξεις του άρθρου 77 του Νόμου 309/1976 «περί οργανώσεως και Διοικησεως της Γενικής Εκπ/σεως» και  2.Το υπ’ αριθ.339/1975 Νομοθετικόν Δ/γμα «περί ιδρύσεως και λειτουργίας Γυμνασίου Αποδήμων Ελ/δων μετά Μαθητικής Εστίας», αποφασίζομεν: Το κατά την έναρξιν του Σχολικού έτους 1976-77 λειτουργούν Γυμνάσιον Αρρένων Αποδήμων Ελληνοπαίδων μετά Μαθητικής Εστίας, μετατρέπεται κατά την έννοιαν του Νόμου 309/1976 εις Λύκειον Αρρένων Αποδήμων Ελληνοπαίδων και εις Γυμνάσιον Αρρένων Αποδήμων Ελληνοπαίδων. Η παρούσα δημοσιευθήτω δια της Εφημερίδος της Κυβερνήσεως. 